**2.8.1.-2.9.5**

 Ὁ δὲ παῖς βουλό-

μενος προδραμεῖν, τοῦ χώρου διαμαρτὼν ἐν ᾧ διατρέχων

οὐκ ἂν ἐπλήγη, περιέπεσεν οἷς οὐκ ἤθελεν, ἀκουσίως δὲ

ἁμαρτὼν εἰς ἑαυτὸν οἰκείαις συμφοραῖς κέχρηται, τῆς δ'

ἁμαρτίας τετιμωρημένος ἑαυτὸν ἔχει τὴν δίκην, οὐ

συνηδομένων μὲν οὐδὲ συνεθελόντων ἡμῶν, συναλγούντων

δὲ καὶ συλλυπουμένων. Τῆς δὲ ἁμαρτίας εἰς τοῦτον

ἡκούσης, τό <τ'> ἔργον οὐχ ἡμέτερον ἀλλὰ τοῦ ἐξαμαρ-

τόντος ἐστί, τό τε πάθος εἰς τὸν δράσαντα ἐλθὸν ἡμᾶς μὲν

ἀπολύει τῆς αἰτίας, τὸν δὲ δράσαντα δικαίως ἅμα τῇ

ἁμαρτίᾳ τετιμώρηται.

Ἀπολύει δὲ καὶ ὁ νόμος ἡμᾶς, ᾧ πιστεύων, εἴργοντι

μήτε ἀδίκως μήτε δικαίως ἀποκτείνειν, ὡς φονέα με

διώκει. Ὑπὸ μὲν γὰρ τῆς αὐτοῦ τοῦ τεθνεῶτος ἁμαρτίας

ὅδε ἀπολύεται μηδὲ ἀκουσίως ἀποκτεῖναι αὐτόν· ὑπὸ δὲ

τοῦ διώκοντος οὐδ' ἐπικαλούμενος ὡς ἑκὼν ἀπέκτεινεν,

ἀμφοῖν ἀπολύεται τοῖν ἐγκλημάτοιν, <μήτ' ἄκων> μήτε

ἑκὼν ἀποκτεῖναι.